Ինչպէս որ արւեստի քննադատները կը վկայեն, «Իր արւեստով Քոչարը դասւեց այն մեծերի շարքում, որոնցով պայմանաւորւեց (1920-1930-ական տարիներուն) եւրոպական աւանգարդն ու համաշխարհային կերպարւեստի հետագայ ընթացքը: Քոչարը հիմնադիրն է Տարածական նկարչութեան (Peinture dans l’espace)՝ պլաստիկ¬գեղարւեստական նոր արտայայտչաձեւի, որը ներառում է ժամանակը որպէս լրացուցիչ չորրորդ չափի: Եւրոպական արւեստաբանական միտքը Քոչարին համարում էր ժամանակակից արւեստի այն ռահվիրաններից մէկը, «որոնք մի քանի տարում վերափոխեցին արդի գեղանկարչութեան մասին պատկերացումներն ու տակնուվրայ արեցին աշխարհը...»: